མདོར་ན་དཔེ་རྙིང་དེ་དག་སྡེ་བ་འདིའི་ཁྱིམ་ཕུག་ཏུ་ཉར་ནས་མི་ལོ་བཞི་བརྒྱ་ལྷག་འདས་ཡོད་པ་ས་དེ་ཀའི་རྒན་པ་རྣམས་ཀྱིས་བཤད་འདུག་གོ།ལོའུ་སྒང་ཐིག་སྡེ་བ་ནས་དཔེ་རྙིང་གླེགས་བམ་གཅིག་གསར་རྙེད་བྱུང་བ་རེད།གླེགས་བམ་འདི་ནི་ཁྱུང་དང་ཀླུ་སྒྲུབ་མཆོད་ཀྱི་ཆོ་གའི་རིགས་ཤིག་ཡིན་ཅིང་འདིའི་ཡིག་གཟུགས་གི་ཆ་དང་།གཏམ་ཤུལ་དགའ་ཐང་འབུམ་པ་ཆེ་ནས་གསར་རྙེད་བྱུང་བའི་ཤ་རུ་ཤུ་སྟོན་གྱི་རབས།གནག་རབས།བྱོལ་རབས་སོགས་དང་གཅིག་འདྲ་རེད།ནན་ཧི་ཧྲང་ཀྲང་ཝན་སྡེ་བ་ནས་གཡུང་དྲུང་བོན་དང་འབྲེལ་བའི་ཐང་ག་རྙིང་བ་བཅུ་ལྷག་གསར་རྙེད་བྱུང་།ཚོད་དཔག་བྱས་པ་ལྟར་ན་ཐང་ག་དེ་དག་གི་རི་མོ་དང་ཚོན་གྱི་རྒྱུ་ཆ་སོགས་གང་ལ་བལྟས་ན་མི་ལོ་གཅིག་སྟོང་གོང་གི་ལོ་རྒྱུས་ལྡན་ཚོད་སྣང་།